== Angrebet på Oslo i 1137 ==
[[Fil:Hlvrkat4.JPG|thumb|Ruinen af Hallvardskatedralen, [[Oslo]].]]
Erik Emune foretog det første kendte angreb på [[Oslo]] <ref>"Angrepet på Oslo 1137 er det første angrepet vi kjenner til mot Oslo", hentet fra: https://lokalhistoriewiki.no/index.php/Angrepet_p%C3%A5_Oslo_1137 {{Webarchive|url=https://web.archive.org/web/20150915110540/http://lokalhistoriewiki.no/index.php/Angrepet_p%C3%A5_Oslo_1137 |date=15. september 2015 }}</ref> og brændte byen ned til grunden. [[Inge Krokrygg|Inge Krogryg]] var da norsk konge. [[Snorre]] beretter i ''[[Heimskringla]]'', at den afsatte norske konge [[Magnus den Blinde]] rejste til Danmark, hvor han blev godt modtaget af Erik Emune. De to blev enige om, at Erik skulle underlægge sig Norge med en dansk hær. Magnus skal have sagt, at hvis kong Erik kom med en hærstyrke, turde ingen i Norge skyde et [[spyd]] mod ham. Erik lod sig overtale og indkaldte til [[leding]]; han rejste med 600 skibe til Norge, og Magnus Blinde og hans mænd fulgte med. Men i [[Tønsberg]] fik de ikke lov til at gå i land eller hente vand, og mange blev dræbt. I Oslo flygtede befolkningen med Skt. Hallvards [[relikvie]]skrin fra byen, da de så en flåde komme sejlende ind ved [[Hovedøya]]. Helgenskrinet blev bragt i sikkerhed på [[Romerike]], hvor mænd blev samlet i hast for at forsvare Oslo. De kom ned til byen næste morgen. Erik Emune havde nået at sætte ild til Hallvardskatedralen og afbrænde Oslo, inden hans flåde måtte flygte for overmagten. I katedralen lå Sigurd Jorsalfare gravlagt - han var tidligere gift med Malmfrid, hvis nuværende mand, Erik Emune, fik katedralen brændt ned. Overalt langs [[Oslofjorden]], hvor hans mænd forsøgte at gå i land, blev de angrebet. Kong Inge Krogrygs flåde lå i [[Bohuslen]] og tog forfølgelsen op. Erik på sin side blev uvenner med Magnus, som han mente, havde holdt ham for nar ved at overtale ham til dette forfejlede hærtogt.<ref>{{Cite web |url=http://www.olhov.net/har_sons.html |title=Heimskringla : Haraldssønnenes saga<!-- Bot genereret titel --> |access-date=20. juli 2015 |archive-date=15. april 2015 |archive-url=https://web.archive.org/web/20150415224914/http://www.olhov.net/har_sons.html |url-status=live }}</ref>
Historie